google/wiki40b huggingface dataset:
Ishockey-VM 1989 (pulje B)

Referat

Kampen mot bunnasjonen Danmark – beskrevet i Aftenposten som en «lett match» og den «eneste VM-kampen for Norge som kan få betegnelsen lett» – skulle vise seg å bli vanskeligere enn forventet. Et tafatt norsk lag ble presset av danskene, som åpnet både første og andre periode med scoringer. Dramatikken utløste seg i Stephen Foyn kontroversielle matchvinnende 3−2-scoring som kom noen tideler før full tid. Danskene forsøkte ivrig å få den østerrikske dommeren Pferrkirchner til å annullere målet, men han var sikker i sin sak. Dagen etter leverte Danmark inn en offisiell protest på det tredje norske målet, men direktoratet avviste protesten med ni mot én stemme. Kampen ville markere begynnelsen for rivaliseringen mellom Danmark og Norge i ishockey.
Kampen mot Frankrike skulle vise seg å være avgjørende for Norge. Etter en fransk ledelse satte Norge satte inn et stormløp mot Jean-Marc Djian i det franske målet. Med 6:21 minutter igjen av kampen traff Jon Magne Karlstad – som ved utlikningsmålet mot Frankrike ved B-VM 1987 – pucken med et «lompe av et skudd», som hoppet og spratt før den gikk inn bak Djian. «Jeg fikk bare en halvtreff på pucken. Den flakset gjennom luften mot den franske keeper», sa Karlstad etter kampen. Målet ble møtt av et Publikumsbrøl – med utlikningen var Norge nå klare for A-VM for første gang siden 1965.

Landslagsang

I anledningen av B-VM på hjemmebane fikk herrelandslaget offisielle sang med tittelen «Heia Norge å, å», fremført av Kjetil Kjelle (som også var komponist og tekstforfatter), Jon Herwig Carlsen og landslaget selv.
Norsk Yrkeshygienisk Sertifisering

Norsk Yrkeshygienisk Sertifisering er en sertifiseringsordning for yrkeshygienikere. Sertifisering gir rett til tittelen «Sertifisert yrkeshygieniker». Sertifiseringen er internasjonalt godkjent.
John Bosman

Landslaget

Han deltok i flere internasjonale turneringer for Nederland. Han ble europamester i fotball i 1988.
Big Joe Turner

Karriere

Turners karriere spenner over perioden fra midten av 1920-tallet fram til hans død seksti år seinere.  Han er kanskje mest kjent som rock-and-roll-pioner, og låtskriveren Doc Pomus har uttalt at uten Turner ville det aldri blitt noen rock'n'roll.
Turners far blei drept i en ulykke da sønnen var bare fire år. Joseph vokste opp hos mora og mormora. Han sang i kirkekor og på gatehjørner, og – storvokst som han var – slapp han tidlig til på lokale nattklubber, både som bartender og sanger. Her traff han etter hvert pianisten Pete Johnson, som han samarbeidde med i flere tiår. De blei oppdaga av talentjegeren John H. Hammond, og i 1938 inviterte han dem til å delta i en konsertserie han arrangerte i New York, «From Spirituals to Swing» i Carnegie Hall. Disse konsertene var viktige når det gjaldt å nå ut til et breiere publikum med jazz og blues, og dette regnes som vendepunktet i Turners karriere.
Turner og Johnson spilte samme år inn si første plate, og «Roll 'Em Pete» (som er blitt omtalt som en av tidenes første rockeslagere) blei en stor hit. Opp gjennom åra spilte Turner inn denne melodien ei rekke ganger. Platene kom nå på rekke og rad, og på skiftende plateselskap. På begynnelsen av 1940-tallet slo han seg ned i Los Angeles og blei en sentral figur i jazz- og blues-kretser der. I 1947 fikk han sin første radiohit med «My Gal's a Jockey». Før 1951 var omme hadde Turner spilt inn over 50 singler.
I 1950 flytta han tilbake til New York, der han en periode sang med Count Basies orkester. Det førte til at han i 1951 fikk kontrakt med brødrene Ahmet og Nesuhi Ertegün på deres nyetablerte Atlantic Records. Her spilte han inn blant annet slagere som «Chains of Love» (1950) og «Sweet Sixteen» (1952). I 1954 fikk karrieren en topp med «Shake, Rattle and Roll», som blei skrevet spesielt for ham. Den slo godt an hos et ungt publikum og var starten på en ny og råere type populærmusikk. En coverversjon med Bill Haley and His Comets blei enda mer populær. Generelt var det vanlig at populære rhythm-and-blues-sanger med svarte artister blei nyinnspilt med hvite artister for å nå et videre publikum. De «hvite utgavene» var gjerne mer «polert» både i tekst og rytme. Men disse innspillingene var også en inngangsport til originalmusikken.
Utover 1950-tallet hadde Turner flere hitlåter innen rock, samt at han – igjen sammen med Pete Johnson – gav ut albumet Boss of the Blues, som er blitt betegna som et mesterverk. Han turnerte en god del i Europa, og vendte så tilbake til å spille på nattklubber med et mer pop-prega repertoar. På 1970-tallet turnerte han en del med Count Basie igjen.  Han spilte fortsatt inn plater (ofte jazz) og opptrådte på festivaler og klubber med ulike besetninger.
I 1983 ble Turner valgt inn i Blues Hall of Fame, og i 1987 i Rock and Roll Hall of Fame.
Frekvensanalyse (kryptografi)

Eksempel

For eksempel kan man la følgende bokstaver bytte plass: h og x, e og w, p og u, r og q, i og z. Da vil setningen «hei Per» bli til «xwz uwq», en tilsynelatende sterk kryptering med mange mulige kombinasjoner. Men ved hjelp av frekvensanalyse kan man arbeide seg frem til løsningen.
I eksemplet «xwz uwq» kan vi se at bokstaven w forekommer to ganger, siden e er den vanligste bokstaven i norsk (ca. 11,5%), så kan vi gjette på at w er e. Vi har nå «xEz uEq» (E er kandidat til riktig bokstav). Videre kan vi gjette på at «q» er en mye brukt bokstav slik som r, t eller s. Ved å sette inn r i stedet for q, har vi nå «xEz uER» Siden vi vet at meldingen kanskje skal til en person som heter Per så gjetter vi på at det siste ordet er Per. Siden xEz er først i setningen gjetter vi på at ordet er Hei. Vi har nå funnet 5 bokstaver og fortsetter med å gjette og bytte ut bokstaver i resten av setningen. Som man ser av dette er kjennskap til språket, og andre opplysninger man måtte ha, en viktig del av frekvensanalysen.
Ved analyse av en lengre tekst vil man også ofte benytte en utvidet form for frekvensanalyse, der man ser på sammenstillinger av bokstaver. I mange språk er det kombinasjoner av to bokstaver som forekommer spesielt hyppig, og gjerne på spesielle steder i ordet. På engelsk har man for eksmepel hyppig th- i begynnelsen av ord, på grunn av den bestemte artikkelen the og en rekke andre, vanlige ord. På norsk vil man ofte se på endelser, som -en(e), -er og -e.
Frekvensanalyse er lettest dersom den krypterte teksten har beholdt mellomrommene i klarteksten; dersom man skriver alt som en sammenhengende streng eller legger mellomrom på galt sted vil analysen være noe mer tidkrevende fordi man ikke så lett kan gjette seg frem til ord. Dette gjelder ikke minst artikler, som hyppig vil forekomme som likelydende sammenstillinger foran lengre ord. Dersom mellomrommene er bevart kan man oftest enkelt identifisere to-tre vanlige bokstaver i artikkelen, og man får samtidig vite at neste ord er et substantiv.
For å gjøre det noe vanskeligere å benytte frekvensanalyse er det mulig å legge inn ett eller flere blindtegn, tegn som ikke står for noen bestemt bokstav. Dette er svært lett dersom man bruker andre symboler enn alfabetet, men også når man bruker alfabetet kan man bruke sjeldne bokstaver på denne måten. På norsk kan det for eksempel være naturlig å bruke q og x som blindtegn; disse svært sjeldne bokstavene vil da opptre hyppig i teksten, noe som forstyrrer frekvensanalysen.

Bruk

Maria Stuart fikk smertelig erfare svakhetene ved et monoalfabetisk substitusjonschiffer. Hun ville styrte den engelske dronningen Elizabeth. Meldingene mellom Mary og hennes tilhengere ble oppdaget. Ved hjelp av frekvensanalyse lyktes det Thomas Phelippes å dechifrere meldingene og konspirasjonen ble oppdaget. I 1587 ble hun og hennes tilhengere, torturert og halshugd.
Sollerön (tettsted)

Sollerön er et tettsted i Mora kommune i Dalarnas län i landskapet Dalarna i Sverige. I 2010 hadde tettstedet 901 innbyggere.
Steinhagen

Steinhagen er et område og en gateadresse på Tungland i Strand kommune. Er en del av gården «Voll», men ble etter sigende kalt «Steinhagen» på grunn av mye stein og steinrøyser i området. Beboerne i området hadde tidligere adresse «Tungland» før Steinhagen-navnet ble tatt i bruk en gang på 1990-tallet. Omfattende utbygging av Steinhagen panorama de siste årene, noe som blant annet medførte endring av husnumre for de eksisterende beboerne i området.
Trandeimsølje

Trandeimsølje er en sølje der hele platen er dekket av ranker i filigran, og de kan ha en eller to torner. Opphavet til navnet er usikkert. Det har neppe sammenheng med bynavnet Trondheim for Trandeimsøljer er bare kjent fra Telemark og Setesdal. Rikard Berge peker på at det det har vært laget lignede søljer i Bergedorf ved Hamburg og at de kan ha kommet hit med en utenlandsk sølvsmed som kan ha slått seg ned på plassen Trandeim i Åmotsdal. Trandeimsøljer var hold for å være av de gjeveste og mest kostbare søljene. De kan være på størrelse med bolesøljer, opptil 8,5 cm. i diameter, .
Alderen på Trandheimsøljen er usikker. Rikard Berge mener den går tilbake til middelalderen, men Jorunn Fossberg mener det er vanskelig å avgjøre om den er fra senmiddelalderen eller om den kom da filigran kom på moten igjen mot slutten av 1600-årene og begynnelsen av 1700-årene.
Til Vesterheimen

Innhold

Filmen skildrer Olav Vs och Märtha av Norges reise til USA i 1939.
Jishishan

Jishishan (kinesisk: 积石山保安族东乡族撒拉族自治县; pinyin: Jīshíshān bǎo'ānzú dōngxiāngzú sālāzú Zìzhìxiàn) er et autonomt fylke for folkegruppene bonan, dongxiang og salar i det autonome prefekturet Linxia Hui i provinsen Gansu i Folkerepublikken Kina.
Befolkningen var på 215 898 innbyggere i 1999.
Paula-Mae Weekes

Bakgrunn

Etter videregående skolegang ved Bishop Anstey High School i Port of Spain, begynte Weekes på jusstudier ved University of the West Indies på Cave Hill på Barbados. Hun har bachelorgrad i juss derfra og Legal Education Certificate fra Hugh Wooding Law School i St. Augustine i hjemlandet. Hun ble advokat i 1982.
I 2000 var hun fellow ved Commonwealth Judicial Education Institute i Halifax i Canada.

Jurist- og dommerkarriere

Weekes arbeidet for påtalemyndigheten i elleve år. Fra 1993 var hun privatpraktiserende advokat.
I 1996 ble Weekes utnevnt til dommer i High Court. Fra 2005 til 2016, da hun gikk av med pensjon, var hun appellrettsdommer i høyesterett.
I februar 2017 ble hun dommer på Turks- og Caicosøyene, der hun innsatt som dommer i Turks and Caicos Islands Court of Appeal.
Ved siden av arbeidet som dommer, har Weekes undervist. I årene 2011 til 2016 holdt hun kurs i etikk ved Hugh Wooding Law School. Hun har også vært aktiv innen Organisasjonen for østkaribiske stater.
Weekes har hatt lederrolle i den anglikanske kirke, der hun i 20 år har vært kansler for bispedømmet Trinidad og Tobago i Church in the Province of the West Indies.

President

Weekes ble nominert til presidentembetet av statsminister Keith Rowley.
 Nominasjonen fikk støtte fra opposisjonen og det ble ikke nominert andre kandidater. Weekes ble dermed erklært som valgvinner da valgforsamlingen møttes. Weekes ble første kvinne valgt til embetet som president.
Weekes ble innsatt i presidentembetet 19. mars 2018.
Gråelva (Skjelstadmark)

Rassikring

I likhet med flere av vassdragene i Midt-Norge har Gråelva store løsmasseavsetninger av morene, silt og leire som ble avsatt under nedsmeltingen etter siste istid. En stor del av nedbørfeltet ligger under marin grense. I leiravsetningene ligger lommer av kvikkleire. En landsomfattende undersøkelse av Norges Geotekniske Institutt (NGI) på slutten av 1980-tallet viste at Skjelstadmark i Stjørdal har landets største kvikkleireforekomster.
Gjennom historien har det forekommet flere leirras i området, hvor gårder har blitt ødelagt og menneskeliv gått tapt, og Gråelva har ofte vært den direkte årsaken til rasulykkene. I Kylloraset i 1686 omkom syv mennesker og en gård gikk tapt. NGIs rapport fra 1990 advarte sterkt mot erosjonen i vassdraget, og i 1991 startet NVE planleggingen med å stabilisere leirmassene og redusere faren for framtidige ras i Skjelstadmark. Sikringsarbeidet startet i 1992, og siden da har det blitt utført omfattende arbeider for å sikre mot erosjon, ustabilitet og ras i kvikkleireområdene. Elvebunnen er løftet med en 1-2 meter tykk steinplastring i de mest rastruede områdene, sideskråninger er stabilisert med steinmasser og det er bygd terskler i sidebekkene. Til sammen er det sikret over 20 kilometer elvestrekning.
Kölnerdomen

Bakgrunn

Det er funnet levninger av kristne byggverk på stedet som er datert tilbake til 300-tallet, eventuelt kan disse ha blitt bygd på stedet til et tidligere romersk tempel. Fra 500-tallet fantes det et baptisterium, dåpskapell, ved den nåværende katedralens østre del. Denne ble revet på 800-tallet for å gi plass til «den gamle katedralen» som sto ferdig i 818. Den brant ned den 30. april 1248.
I år 1164 fikk Kölns erkebiskop Rainald relikviene av de tre vise menn av den tysk-romerske keiser Fredrik Barbarossa som selv hadde tatt dem fra Milano i Italia. Relikviene hadde stor symbolverdi ved at de trakk seg pilegrimer og besøkende fra hele den kristne verden. Kölnerdomen ble bygget blant annet for å oppbevare relikviene og for å ta imot de mange besøkende. Relikviene finnes fortsatt i katedralen i en forgylt sarkofag.
Grunnsteinen for hva som i dag er Tysklands største kirke ble lagt ned den 15. august 1248 av erkebiskop Konrad von Hochstaden. Innledningsvis skjedde byggingen i et raskt tempo, koret ble innviet i 1322, men deretter sank tempoet langt mer. På 1500-tallet stoppet byggingen helt opp og i 1560 var langhuset kun halvferdig og fortsatt med et provisorisk tak.
1800-tallets romantiske entusiasme for middelalderen og selvbevisstheten ved det prøyssiske hoffet førte til at arbeidet ble gjenopptatt i 1842 under ledelse av arkitekten Ernst Friedrich Zwirner og etter dennes død i 1861 av Karl Eduard Richard Voigtel. Det var først nå at tvillingtårnene ble bygd ferdig. Katedralen ble ferdigstilt i stor grad av middelalderens opprinnelige tegninger som hadde blitt gjenfunnet av Georg Moller og Sulpiz Boisserée, men den fikk dog en moderne takkonstruksjon av stål. Den 14. august 1880 ble den ferdige bygningen innviet i nærvær av den tyske keiseren Vilhelm I.
Under den andre verdenskrigen ble katedralen truffet av 70 bomber, likevel uten alvorlige sammenbrudd som resultat, men bebyggelsen rundt ble totalt ødelagt av de 262 bombeangrep som byen ble utsatt for. Det hadde sin årsak i at domen var et perfekt landemerke for de alliertes bombefly. Rekonstruksjonen av katedralen ble klart i 1956, men det er byggearbeider hele tiden på en eller annen del av domen den dag i dag på grunn av renoveringsarbeid og reparasjoner stadig må skje på grunn av vind, regn og forurensning som langsomt sliter ned steinene.
Under den andre verdenskrigen eksisterte det en militærbunker under kirken med store tilfluktsrom. Etter krigen ble det omgjort til vandrerhjem.
Walter Galbraith

Trenerkarriere

Galbraith ble videre utnevnt til spillende manager for Accrington Stanley i 1953, og spilte 21 ligakamper i 1953–1954-sesongen før han avsluttet karrieren som spiller. Som manager tok Galbraith Accrington til deres høyeste ligaplassering noen sinne i Football League, da de med små marginer mislyktes i å oppnå opprykk til den nest høyeste divisjonen i England. En gang tok han ut en førsteellever bestående av bare skotter for Accrington i en ligakamp, og supporterne spøkte med at spillerne ikke ville bli uttatt dersom de ikke var skotske. Galbraith trakk seg fra stillingen i august 1958 etter at klubbdirektørene fortalte at de ville kutte i spillerkjøpbudsjettet.
Galbraith hadde korte engasjement som manager for Bradford Park Avenue og New Brighton. Disse engasjementene ble fulgt av et kort og lite suksessfullt opphold som Tranmere Rovers-manager i 1961. Klubben rykket ned til fjerdedivisjon og ble slått ut av FA-cupen av et amatørlag. Galbraith forlot Tranmere mot slutten av året, da Hibernian ønsket å erstatte Hugh Shaw, som hadde trukket seg fra jobben som manager i november. Bobby Brown og Jock Stein ble foretrukket av Hibs-styret, men Brown ønsket ikke stillingen, og Dunfermline nektet å la Stein flytte på seg. Galbraith var andrevalget for Hibs, som hadde signert Gerry Baker fra Manchester City da klubben var uten manager.
Hibs forhindret nedrykk så vidt det var i begge sesongene som Galbraith var manager for klubben, men han introduserte Pat Stanton på laget og signerte spillere som Neil Martin, Pat Quinn, John Parke og Willie Hamilton. Galbraith sa opp sin stilling som manager etter at klubben hadde sikret sin eliteseriestatus mot slutten av 1963-1964-sesongen, uten å være bitter eller å ha ordnet seg ny jobb. Galbraith hadde ingen suksess som Hibs-manager, men den relative suksessen til etterfølgerne (Jock Stein og Bob Shankly) skyldtes i stor grad spillerne som ble introdusert av Galbraith. Faktisk signerte Stein bare én eneste spiller (John McNamee) før starten av 1964–1965-sesongen, siden han kunne sette sammen et meget slagkraftig lag av de gode spillerne som Galbraith hadde introdusert.
Etter at han forlot Hibs, hadde Galbraith noen korte opphold som manager for Stockport County og Berwick Rangers. Han døde i 1995.
Esztergom

Historie

Stedets første bosettere var kelterne. I romertiden var det anlagt en by her kalt Salvio Mansio. Etter folkevandringstiden, ca. i år 500, kom slaverne til området og kalte stedet Strěgom (av å våke); herfra kunne man overvåke Donau. Det ungarske navnet på byen er en avledning av Strěgom. 
Gran, det tyske navnet for byen er avledet av elven Hron, som munner ut i Donau ved Štúrovo på den andre siden av elven.
Magyarene befolket området i begynnelsen av det 10. århundre. Mot slutten av århundret ble byen sete for storfyrsten Géza. Gézas sønn, István (969 til 1038) kristnet magyarene. István I. (tysk Stephan) ble kronet i Esztergom 1. juledag 1000, eller etter andres mening 1. nyttårsdag 1001, som ungarernes første konge. Han ble erklært som helgen i 1083.
Esztergom er Ungarns eldste erkebispesete. Erkebiskopen av Esztergom er derfor primas i den romersk-katolske kirken i Ungarn. Byens katedral er Ungarns største kirke.

Politikk

Den ungarske forfatningsdomstolen (Magyar Köztársaság Alkotmánybírósága), grunnlagt i 1989, har sitt formelle hovedkvarter i Esztergom. Formålet med opprettelsen av domstolen var å gi støtte til utviklingen av rettsstaten, de forfatningsrettslige regler og beskyttelsen av andre grunnleggende rettigheter.

Severdigheter

Maria Valeria-broen, som forbinder Esztergom og Štúrovo, ble gjenåpnet i 2001. Broen ble opprinnelig planlagt av Feketehazi Janos, som også planla frihetsbroen i Budapest. Broen er ødelagt to ganger, først i 1919 og deretter 26. desember 1944 av tyskerne, da de trakk seg ut av Ungarn.
Byen preges av Esztergomkatedralen, som ble påbegynt i 1822. I 1856 ble deler av kirken innviet med verket «Missa solennis zur Einweihung der Basilika in Gran» av Franz Liszt: Graner messe. Kirken er i dag Ungarns største og Europas tredje største kirke, med en grunnflate på 5 600 m².
Den japanske Suzuki Motor Corporation grunnla i 1993 det ungarske datterselskapet Magyar Suzuki Corp. i Esztergom og opprettet her en avdeling for produksjon av småbiler.
SpareBank 1 Nordvest

Kristiansunds Sparebank

Banken kan spore sine røtter tilbake til når Kristiansunds Sparebank ble opprettet 5. april 1835.
I løpet av 1960- og 1970-tallet ble fire lokale sparebanker innfusjonert; 1. april 1964 ble Tustna Sparebank (stiftet 24. november 1912) på Tustna fusjonert inn, 1. juni 1964 ble Frei Sparebank (stiftet 15. mars 1913) på Frei, og 1. desember 1971 ble Bremsnes Sparebank (stiftet 28. desember 1908) i Bremsnes og Kvernes Sparebank (stiftet 24. desember 1894) i Kvernes fusjonert inn.

Nordmøre Sparebank

30. september 1973 fusjonerte de to bankene i Kristiansund; Kristiansunds Sparebank (stiftet 5. april 1835) og Kristiansunds Spareskillingsbank (stiftet 1. juli 1861), samt sparebankene i Øre; Øre Sparebank (stiftet 30. desember 1910), og Smøla; Smølen Sparebank (stiftet 7. mars 1903), og den fusjonerte banken endret navn til Nordmøre Sparebank.
I løpet av 1980- og 1990-tallet ble ytterligere tre lokale sparebanker innfusjonert; 6. mai 1983 ble Straumsnes Sparebank (stiftet 25. mai 1920) i Straumsnes fusjonert inn, 8. september 1983 ble Valsøfjord Sparebank (stiftet 18. juni 1895) i Valsøyfjord fusjonert inn, og 11. juli 1991 ble Halsa Sparebank (stiftet 6. mars 1909) i Halsa fusjonert inn.

Sparebanken Nordvest

Etter milleniumsskiftet tok banken merkenavnet «SpareBank 1» når det ble med SpareBank 1-alliansen og endret i 2001 navn til Sparebanken Nordvest. Banken tok også over VÅR Bank og Forsikrings virksomhet i Møre og Romsdal når den ble kjøpt opp av SpareBank 1. I 2008 endret banken navn til SpareBank 1 Nordvest.
Maria Manning

Bakgrunn

Manning ble født Marie de Roux i Lausanne, Sveits og arbeidet som hushjelp i England. Først hos Lady Palk i Haldon House, Devon, deretter gikk hun til Lady Blantyre i Lancaster House i 1846. Den 27. mai 1847 giftet hun seg med kroeieren Frederick George Manning i St James's Church, Piccadilly. Mannings fortid var brokete, han hadde arbeidet på jernbanen, men ble sagt opp mistenkt for å ha vært involvert i flere ran. Etter skilmissen fortsatte Marie sitt vennskap med Patrick O'Connor som arbeidet i London-Docks. Han var også pengeutlåner som belastet ekstraordinær høy rente så han ble svært velstående, og var smart nok til å investere disse pengene klokt.

Drap

Den 9. august 1849 spiste O'Connor med Mannings i deres hjem i Bermondsey. Etter en, på forhånd arrangert plan, myrdet Mannings sin gjest og begravde liket under noen heller på kjøkkenet. Samme dag besøkte fru Manning O'Connors hybel for å stjele den døde mannens jernbaneaksjer og penger. Hun kom tilbake neste dag for å fullføre ranet. Imidlertid var det tydelig at paret hadde planlagt å dobbelgardere hverandre. Marie flyktet med det meste av tyvegodset, Fredrik flyktet med en mindre porsjon. Minver Place er oppkalt etter St. Minver, Cornwall, landsbyen hvor James Coleman drev som utleier og bodde. Han fremla senere bevis i rettssaken.

Rettssak og henrettelse

Politiet oppdaget O'Connor 17. august, og ble kort tid etter pågrepet for mordet. Marie ble sporet ned til Edinburgh hvor hun ble arrestert da hun prøvde å selge noen av O'Connors eiendeler (en liste var blitt publisert). Fredrik ble arrestert på Jersey. De ble stilt for retten i Old Bailey 25. og 26. oktober 1849. Rettssaken var ikke en av de mest fascinerende i form av juridiske problemer, bortsett fra at juryen måtte avsi kjennelse over Maria som var av fransk sveitsisk opphav.
Under rettssaken sa Fredrik at han «aldri hadde likt ham [O 'Connor] veldig mye» De ble funnet skyldige, Marie ropte ut forbannelser over britene som en forrederisk forførende rase. De ble forsonet kort tid før de ble henrettet av William Calcraft på Horsemonger Lane fengsel den 13. november 1849. Fru Manning hadde en svart satengkjole på skafottet, noe som resulterte i myten at stoffet gikk av moten i mange år (selv om, etter henrettelsen, motekataloger fortsatte å vise svarte satengplagg, noe som tyder på at det var ingen bevis for å støtte denne myten.

Reaksjon

Charles Dickens skrev et brev til The Times kritiserte den ugudelighet og lettsinn som mobben viste under henrettelsen.
Ben 10 Alien Force: Vilgax Attacks

Handling

Vilgax sender ned en tomromsportal ned på Jorden som sender ut en hær av tomromsvesener og Vilgax roboter. Paradox nekter Ben i å bruke Alien X. Samtidig har Ben mistet mesteparten av romvesene sine. Paradox sender Ben, Gwen og Kevin tilbake i tid og de følger etter Max ut i rommet med Ship for å finne og ødelegge energikulene gjemt på Bens romveseners hjemplaneter for å stoppe Vilgax i å lade tomromprojektoren sin og i å ta over Jorden.